**Pismo o nameri o pričetku procesa ustanavljanja Evropskega Blockchain Huba – vstop v Evropski Blockchain Hub**

Dne 9. maja 2018 – na Dan Evrope, so pobudniki Evropskega Blockchain Huba odprli pot k začetku procesa ustanavljanja več-deležniške platforme, ki bo pospešila uspešen razvoj in izvajanje blockchain tehnologij v Jadranski regiji, na ravni Evrope in na svetovni ravni.

Pobudniki vabimo zainteresirane partnerje, ki delijo naše vrednote, vizijo in cilje, da se pridružijo Evropskemu Blockchain Hubu in prispevajo k razvoju njegovih aktivnosti.

**KONCEPT**

Začetek procesa ustanavljanja Evropskega Blockchain Huba sledi aktivnostim na ravni Evropske unije na področju digitalnega podjetništva v Evropi in je nadaljevanje aktivnosti prvega Evropskega blockchain vrha, ki so ga organizirali Blockchain Alliance Europe, Vlada Republike Slovenije in Consensys 11. aprila 2018.

Skupina **ključnih deležnikov – ustanoviteljev** je sestavljena iz:

1. **(Javnih deležnikov)** Vlade Republike Slovenije z aktivno vlogo na področju oblikovanja politik na nacionalni in EU ravni,
2. **(Zasebnih deležnikov)** uspešnih blockchain podjetij, združenih v Blockchain Alliance Europe in ostalih globalnih podjetij,
3. **(Deležnikov iz akademske sfere)** relevantnih organizacij za izobraževanje in usposabljanje ter razvojno raziskovalnih organizacij, kot je Digitalno inovacijsko stičišče in univerze – kot je Univerza v Mariboru
4. **(Nevladne organizacije in mreže)** relevantne mreže na ravni EU, kot je KENUP fundacija, Jadranski svet (Adriatic Council), GFS inštitut (Foresight Europe mreža, Ljubljanski forum, Zagrebški forum, Forum EU za digitalno podjetništvo, Evropski forum)

**Partnerji – podporniki**:

Predsednik Vlade RS – Miro Cerar, župan mestne občine Ljubljana Zoran Jankovič, predsednik republike Slovenije Borut Pahor, evropska komisarka Violeta Bulc, Digitalna Evropa – John Higgins, WEF – Klaus Schwab, članica Evropskega parlamenta Eva Kaili.

**Javne institucije**: Malteški svet za znanost in tehnologijo, mesto Berlin, Vlada Luksemburga, ostali

**Zasebne družbe**: njihov status bo definiran v razmerju do BC Alliance in drugimi ustanovnimi člani

**NVO in mreže**: Rimski klub, Mreža Foresight Europe (Cornelia Daheim, Anna Sacio, Ibon Zugasti), Millenium projekt (Jerome C. Glenn), Crowd Dialogue Europe (Michael Geberth), GLOCHA (Miroslav Polzer)

**MISIJA**

Misija Evropskega Blockchain Huba je podpreti in zagovarjati razvoj blockchaina, ki se bo gradil in razvijal na osnovi evropskih vrednot in načel dobrega upravljanja.

**VIZIJA**

Naša Vizija je postati vodilna Evropska več-deležniška platforma, ki bo podpirala uspešen razvoj, raziskave in napredek blockchain tehnologij.

**CILJI**

**Cilji** Evropskega Blockchain Huba so lahko:

1. Zagovorništvo razvoja pametne regulacije za razvoj Blockchaina in ekosistema digitalnega podjetništva na ravni institucij EU, držav članic EU in ostalih držav
2. Zagotavljanje pridobivanja zmogljivosti za blockchain (izobraževanje, usposabljanje, raziskovanje, inovacije)
3. Spodbujanje blockchain projektov z visokim socialnim, ekonomskim in okoljskim vplivom

**KORAKI ZA IZVEDBO**

Pismo o nameri o pričetku procesa ustanavljanja Evropskega Blockchain Huba– 9. maj 2018

Prva Generalna skupščina kooperative Evropskega Blockchain Huba na konferenci Adriatic Councila Beyond 4.0, 25. maj 2018

Vabljeni ostali člani iz štirih skupin deležnikov, da se pridružijo Evropskemu Blockchain Hubu

Ministrstvo za gospodarski razvoj in tehnologijo kot nosilno resorno ministrstvo za razvoj blockchain tehnologij podpira in se pridružuje k Evropskemu Blockchain Hubu, saj bo s tem bistveno prispevalo k vzpostavitvi in dodatni krepitvi podpornega okolja za razvoj blockchaina ter z blockchain tehnologijami podprtim rešitvam.

European Blockchain Hub Ministrstvo za gospodarski razvoj in tehnologijo

Blaž Golob Zdravko Počivalšek, Minister